CELEX: 32022D0472
Language: sk
Date: 2022-03-23 00:00:00
Title: Rozhodnutie Rady (SZBP) 2022/472 z 23. marca 2022, ktorým sa mení rozhodnutie (SZBP) 2022/339 o opatrení pomoci v rámci Európskeho mierového nástroja na podporu ukrajinských ozbrojených síl

24.3.2022   
               
               
                  SK
               
               
                  Úradný vestník Európskej únie
               
               
                  L 96/45
               
            
         ROZHODNUTIE RADY (SZBP) 2022/472
         z 23. marca 2022,
         ktorým sa mení rozhodnutie (SZBP) 2022/339 o opatrení pomoci v rámci Európskeho mierového nástroja na podporu ukrajinských ozbrojených síl
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 41 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rozhodnutie Rady (SZBP) 2022/339 (1) stanovuje referenčnú sumu 50 000 000 EUR určenú na financovanie poskytovania vybavenia a materiálu, ktoré nie sú určené na použitie smrtiacej sily, ako sú osobné ochranné prostriedky, lekárničky a palivo, ukrajinským ozbrojeným silám.
                  
               
                     (2)
                  
                  
                     Vzhľadom na prebiehajúci ozbrojený konflikt na ukrajinskom území by sa referenčná suma mala zvýšiť o ďalších 50 000 000 EUR a trvanie opatrenia pomoci by sa malo predĺžiť o 12 mesiacov.
                  
               
                     (3)
                  
                  
                     Rozhodnutie (SZBP) 2022/339 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2022/339 sa mení takto:
            
                        1.
                     
                     
                        V článku 1 sa odsek 4 nahrádza takto:
                        
                           „4.   Obdobie trvania opatrenia pomoci je 36 mesiacov od prijatia tohto rozhodnutia.“
                        
                     
                  
                        2.
                     
                     
                        V článku 2 sa odsek 1 nahrádza takto:
                        
                           „1.   Referenčná suma určená na pokrytie výdavkov spojených s opatrením pomoci je 100 000 000 EUR.“
                        
                     
                  
                        3.
                     
                     
                        V článku 2 sa odsek 3 nahrádza takto:
                        
                           „3.   V súlade s článkom 29 ods. 5 rozhodnutia (SZBP) 2021/509 môže správca opatrení pomoci zaslať po prijatí tohto rozhodnutia výzvu na zaplatenie príspevkov až do výšky 100 000 000 EUR. Finančné prostriedky, ktorých sa výzva správcu opatrení pomoci týka, sa použijú len na úhradu výdavkov v rámci limitov schválených výborom zriadeným rozhodnutím (SZBP) 2021/509 v opravnom rozpočte na rok 2022 zodpovedajúcom opatreniu pomoci.“
                        
                     
                  
                        4.
                     
                     
                        V článku 2 sa odsek 4 nahrádza takto:
                        
                           „4.   Výdavky súvisiace s vykonávaním opatrenia pomoci sú oprávnené od 1. januára 2022 do dátumu, ktorý určí Rada. Aspoň 50 % referenčnej sumy pokrýva výdavky, ktoré vznikli od 11. marca 2022.“
                        
                     
                  
                        5.
                     
                     
                        V článku 4 odsek 4 sa písmeno k) nahrádza takto:
                        
                                    „k)
                                 
                                 
                                    ministerstvo obrany, spolkové ministerstvo zahraničných vecí a iné vládne agentúry Nemecka;“
                                 
                              
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 23. marca 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Rozhodnutie Rady (SZBP) 2022/339 z 28. februára 2022 o opatrení pomoci v rámci Európskeho mierového nástroja na podporu ukrajinských ozbrojených síl (Ú. v. EÚ L 61, 28.2.2022, s. 1).